Rettens dom (Anden Afdeling) af 22. januar 2020 –

Litauen mod Kommissionen

(Sag T-19/18)

»EGFL og ELFUL – udgifter udelukket fra finansiering – udgifter afholdt af Litauen – punktvise og faste finansielle korrektioner – udvikling af landdistrikterne – kontrolsystem i forbindelse med krydsoverensstemmelse – administrativ kontrol – kontrol på stedet – kvaliteten af kontrol – ansøgernes kvalitet – kunstigt skabte betingelser – omkostningernes rimelighed – udgifter afholdt inden for rammerne af projekter – risikoanalyse – risikofaktorer – forskelligheder i sanktionssystem, der ikke er foreskrevet i EU-retten – system til vurdering og pålæggelse af sanktioner for lempeligt – årlige, statistiske kontroloplysninger«

1. Landbrug og fiskeri – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstater (Europa-Parlamentets og Rådets forordning nr. 1306/2013, art. 52, stk. 2) (jf. præmis 47-51)

2. Landbrug og fiskeri – EGFL’s og ELFUL’s finansiering – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – rækkevidde – ikke-pålidelige kontrolforanstaltninger – afslag på finansiering [Rådets forordning nr. 1306/2013, art. 52, stk. 2; Kommissionens forordning nr. 65/2011, tredje betragtning og art. 4, stk. 1, 2 og 8, samt art. 24, stk. 1, art. 24, stk. 2, litra a) og d), og art. 24, stk. 3; Kommissionens henstilling 2003/361, niende betragtning] (jf. præmis 67, 69-71, 79, 86, 87, 92-94, 100, 105-107, 139, 145, 149, 200, 201 og 203)

3. Landbrug og fiskeri – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – fast finansiel korrektion, der vedtages af Kommissionen i overensstemmelse med de interne retningslinjer, som er vedtaget på området – kontroller, der ikke giver tilstrækkelig sikkerhed for ansøgningernes retmæssighed – hvorvidt en fast sats på 2% kan anvendes i tilfælde af en eller flere manglende støttekontroller (Europa-Parlamentets og Rådets forordning nr. 1306/2013, art. 52) (jf. præmis 249)

4. Landbrug og fiskeri – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – påberåbelse af den omstændighed, at der er vedtaget korrektionsforanstaltninger efter Kommissionens revision påberåbelse af vedtagelse af korrektionsforanstaltninger efter den revision, der blev foretaget af Kommissionen – indicium for, at der forelå fejl i det nationale system i den periode, der er omfattet af revisionen (Kommissionens forordning nr. 1122/2009, art. 84) (jf. præmis 288)

Angående

Søgsmål anlagt i henhold til artikel 263 TEUF med påstand om annullation af Kommissionens gennemførelsesafgørelse (EU) 2017/2014 af 8. november 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2017, L 292, s. 61), for så vidt som Republikken Litauen herved blev pålagt en finansiel korrektion på 9745705,88 EUR for udgifter afholdt inden for rammerne af ELFUL og en finansiel korrektion på 546351,91 EUR vedrørende udgifter afholdt inden for rammerne af EGFL og ELFUL.

Konklusion

1) Europa-Kommissionen frifindes.

2) Republikken Litauen bærer sine egne omkostninger og betaler Kommissionens omkostninger.